[{"text_idx": "#000005", "text": "Uuring: o\u0303pilased vajavad koolis rohkem taimset toiduvalikut"}, {"text_idx": "#000007", "text": "Tartu U\u0308likooli teadlased uurisid Tartu linna koolinoorte toitumist, kehalisi vo\u0303imeid ja kehakoostist. Saadud tulemuste po\u0303hjal soovitavad nad koolidel pakkuda mitmeku\u0308lgset, sealhulgas mitmekesise puu- ja juurviljavalikuga menu\u0308u\u0308d, o\u0303petada noori mo\u0303istma kehaliste vo\u0303imete ja tervise seoseid ning panna neid end selles vallas teadlikult arendama."}, {"text_idx": "#000011", "text": "Uuringu u\u0308ks autor, Tartu U\u0308likooli kehalise kasvatuse didaktika lektor Maret Pihu u\u0308tles, et inimeste tervisliku eluviisi uuringutes kombineeritakse tihti liikumisaktiivsuse, kehaliste vo\u0303imete taseme, une ja toitumise na\u0308itajaid. Viimase puhul vo\u0303etakse aluseks just Vahemere maadele omase toitumise ehk niinimetatud Vahemere dieedi kriteeriumid. Vahemere maade toidusedelis on suurim osakaal taimsel toidul, na\u0308iteks juur-, puu- ja kaunviljadel, pa\u0308hklitel ning ta\u0308isteratoodetel. Va\u0308iksem osakaal on seal jogurtil, juustul, kalal, oliivio\u0303lil ja punasel lihal."}, {"text_idx": "#000013", "text": "Uuringust selgus, et alla 15 protsendi o\u0303pilastest ja\u0308rgis Vahemere maade toitumist. Ko\u0303igist noortest veidi alla poole tegi seda mo\u0303ningal ma\u0308a\u0308ral ja ligi 42 protsenti tegi seda harva. Sama uuring na\u0308itas, et Islandi noortest pea neljandik toitus suuresti Vahemere dieedi ja\u0308rgi ja umbes 15 protsenti tegi seda va\u0308he."}, {"text_idx": "#000014", "text": "Pihu hinnangul on see huvitav vo\u0303rdlus, kuna Islandi geograafiline asukoht ja traditsioonid ei toeta Vahemere maade toitumist. Siiski on seal Eestiga vo\u0303rreldes ku\u0308mnendiku vo\u0303rra rohkem noorukeid, kes ja\u0308rgivad Vahemere dieeti, ja ma\u0308rgatavalt va\u0308hem neid, kes teevad seda madalal tasemel."}, {"text_idx": "#000015", "text": "\"See on kindlasti seotud ka Islandi koolide va\u0308ga teadliku terviseprogrammiga, mille u\u0308ks osa on mitmekesine, sh suurt juur- ja puuviljatoitude valikut pakkuv menu\u0308u\u0308. Islandi koolide jaoks on kehtestatud riiklik tunnustussu\u0308steem, mida rakendatakse, kui nad tagavad korrapa\u0308raselt kvaliteetse ja mitmekesise menu\u0308u\u0308, sealhulgas valikud nii taime- kui ka segatoidulistele o\u0303pilastele,\" kirjeldas Pihu."}, {"text_idx": "#000016", "text": "Uuringus osalenud o\u0303pilaste seas ei erinenud kehamassiindeksi na\u0308itajad toitumise po\u0303hjal kuigivo\u0303rd. U\u0308lekaalulisi oli uuritavate seas 15 protsenti."}, {"text_idx": "#000018", "text": "Uuringu tulemusi arvestades peaks Pihu so\u0303nul mo\u0303tlema, kuidas teha noortele ka\u0308ttesaadavaks ja atraktiivseks mitmekesised toitumisviisid, mis po\u0303hinevad suures osas taimsel toidul (na\u0308iteks puuviljad, juurviljad) ja va\u0308hesel ma\u0308a\u0308ral loomsel toidul. \"Oluline on ka puuviljade ka\u0308ttesaadavus kogu koolipa\u0308eva jooksul, sealjuures peaks noorele pakkuma erinevaid valikuid,\" u\u0308tles Pihu."}, {"text_idx": "#000021", "text": "Eesti teadlane teeb tu\u0308virakkudest tuunikala ja avab toiduto\u0308o\u0308stuse tulevikku"}, {"text_idx": "#000022", "text": "Toidutehnoloog: taimsete valkude pealetungi aeglustab eestlaste identiteet"}, {"text_idx": "#000025", "text": "Tanel Lebedev: veganlus ei ole ususekt"}, {"text_idx": "#000027", "text": "Vaido Paduma\u0308e: kaubandusrindel to\u0303siste muutustega"}, {"text_idx": "#000029", "text": "Pere ainus lihaso\u0308o\u0308ja Priit Pajusaar: o\u0303htul tuleb sageli teha kolme erinevat toitu"}, {"text_idx": "#000039", "text": "Koroonaviirusega nakatumine on to\u0303usuteel, ringi liigub palju uusi tu\u0308vesid"}, {"text_idx": "#000040", "text": "Perearst: liigne vitamiinide tarvitamine tekitab terviseha\u0308dasid"}, {"text_idx": "#000041", "text": "Teadlased tuvastasid tuhat vitamiinirohket toidutaime"}, {"text_idx": "#000050", "text": "Tants D-vitamiini u\u0308mber: odav turundustrikk vo\u0303i po\u0303hjamaine paratamatus?"}, {"text_idx": "#000053", "text": "Hirmutav toiduvideo: katse \"mu\u0308rgise\" o\u0303una ja Fantaga \u2013 kui ohtlik on toit pa\u0308riselt?"}]